
פרופיסור ד"ר אברהם ברלינר 


ציור תולדרתי 


(עם תמונתו) 
מאת 
שמואל גרינברג 


המחיר: ‏ 60 פפענניג, 75 הלר, 80 פנטים, 35 קופ. 


ברקין 
בהוצאת בית מסחר הספרים ,קדימה" א. מ. גונצר 


תרע"ב 


אל הקורא! 


הציור התולדתי הזה כתבתי עפ'י מקורים שונים ועפ'י ידיעות שמסר 
לי בעל פה מו'ר זקן חכמינו שליט'א, ונותן לקוראים הביוגרפיה שלו 
השלמה. הציור נדפס קודם בהשבועון ,העברי" היו"ל בברלין, בגליוגות מ 
מ'ז, מ'ח, ש'יז. ועתה נתוספו עליו עוד איזה פרטים. 

אחד האישים היותר מפורסמים של חכמי עמנו, אחד מזקני 
התלמידי חכמים שבנו, שנתקיים בו מאמר חז"ל, , שכל זמן שמזקינים 
דעתם מתישבת עליהם", עזב אחרי עבודה פוריה ומבורכת של שלשים 
ושמונה שנה את שדה עבודתו הפומבית-מדעית, עבודת ההוראה 
בבית המדרש הכי נכבד וידוע, בית המדרש לרבנים מיסודו של 
הרה"ג דייר עזריאל הילדסהיימר זצ"ל, הלא הוא החכם הגודע 
פרופיסור ד"ר אברהם ברלינר נ"י. 


פשוטה אבל מזעזעת עד חביון הנפש היתה פרידתו של המורה 
החביב הזה מהמון תלמידיו ומן הבמה, שמעליה הטיף לשומעי לקחו 
במתק דבריו, דברי ימי עמנו והספרות העברית מזמן התלמוד עד 
ימינו אלה. המעין המתגבר הזה, שממימיו שתו לרויה מאות תלמידים 
שהנם עתה מורי ומדריכי רכבות אחינו בקהלות אשכנז ובשאר 
ארצות תכל, חדל להפיץ את מימיו הזכים לתלמידיו מפני 
זקנותו המופלגה, הדורשת ממנו מנוחה שלמה, וקשה היתה לכל 
פרידתו, 


בנאום הפרידה שלו הראה החכם הישיש הזה, על ההתענינות 
והערך שחלק המיסד הגדול של ,,בית המדרש לרבנים" לשעוריו 
אלה בעד המתעתדים להיות מורי הוראה בישראל, ושהיו לעינים 
לרבים מהם, שהם עתה מגדולי עמנו וחכמיו, אנשי שם. 


בהפסקת שעוריו הנזכרים, נשלם פרק אחד נכבד בדברי ימי 
חייו המוקדשים לתורה ולחכמת ישראל, וכדאי הדבר שנעבור בסקירה 
על תולדות החכם הגדול הזה, שעבודתו הככירה לא נכלאה רק 
בד' אמותיו של בית המדרש, ומעינות חכמתו נפוצו עוד ביתר עוז 
חוצה, על שדה המדעים, ההיסטוריה והביבליוגרפיה העברית; אשר 


8 


עשה לו שם עולם לא יכרת בישראל ובעמים במפעליו הרבים 
וגדולי הערך. 

כי בקראנו את תולדות. חייו העשירים בפעולות ומעשים, אין 
אנחנו יודעים על מה להתפלא ולהוקיר. בו יותר, אם על מדותיו 
התרומיות, הלך רוחו הנאצל ולבו הער לכל הטוב והנאה ומסירתו 
לעמו וקדשיו, שבעכורם לחם בחרף נפש, והיותו ‏ ,אחיעזר" 
ו,אחיסמך" לכל קשה יום ולמבקשי עזרתו; או את כשרונותיו 
המצוינים, כח זכרונו הנפלא ושקירתו הרבה ושאינה יורעת כל עמל 
ויגיעה עד היום הזה. 


בראותנו את אשר פעל וחבר איש המדע הזה, איש חי רב 
פעלים, בכל המקצועות בעכודה שאינה פוסקת, והתפתחות כחותיו, 
אז נראה עוד הפעם התאמתות דברי שלמה: ,חזית איש מהיר 
במלאכתו לפני מלכים יתיצב", ושהוא יוכל להיות, הודות להאנרגיה 
הבלתי פוסקת שלו, למופת לבני הנעורים שבנו, ‏ שממנו יראו וכן 
יעשו להיות דבקים בעמנו ובמסורתנו ולהקדיש חייהם להרמת קרן 
חכמת ישראל ולקדש שם עמנו ברבים. 


פרופיסור ד"ר אברהם ברלינר נולד בעיר הקטנה אוברזיטצקו 
אשר במחוז פוזן, לאביו ר' הירש ברלינר שהיה מורה בכית הספר 
אשר להממשלה בעיר ההיא, ולאמו מרת רחל, ביום ב' לחדרש מאי 
בשנת 1888 (י'יג אייר תקצ'ג). 


אבותיו היראים ושלמים, חנכו את בנם זה הרך והענוג על ברכי 
התורה והיראה, וכנערותו היה אביו מורו ומדריכו גם בלמודים 
העברים וגם בלמודי החול, והנער אברהם נתן אותותיו אותות כי 
בכשרונות בלתי. רגילים חננו ה', ובלבו קננה יראת ד' טהורה עוד 
משחר טל ילדותו. מאורע אחד מימים ההם מראה לנו אחת 
מתכונת ‏ נפשו שציינה אותו תמיד, ושבה החזיק בכל מאמצי 
כחו. 


בהיותו ילד בן ג' שנים, אמר לו אביו פעם אחת שישב על 
המעלות שלפני ארון הקודש בבית הכנסת, וימאן הילד לשכת שם 


עב 0 ב 


באמרו: ,לא, פה לא אוכל לשבת, כי פה הוא מקומו של 
הקב"ה !", 

יראת ד' טהורה היא אחת מתכונת נפשו של ר' אברהם ברליגר, 
איש החכמה והמדע, מאז ועד עתה, והיא לא היתה לו למכשול 
ולפוקה בדרך הככוד שהלך בו מעלה מעלה. 

וילך הנער הלוך וגדול וטוב. בהתמדה עצומה שקד על למודיו 
ובכח זכרונו הנפלא שעשהו ל,בור סיד שאינו מאבד טפה", עשה 
חיל בכל אשר למד, באופן מצוין. 

אבל בהיותו במבחר ימי עלומיו כבר נגזר עליו לטעום עול החיים 
הקשים והרפתקאותיהם. בן ששה עשר שנים, בעמדו במבחר ימי 
נעוריו בא עליו אסון רב במות עליו אכיו אשר אהבו, מורו ומכלכלו, 
ועל העלם הצעיר היה לראוג כבר, לא רק בעד קיומו הוא, אלא 
גם בעד פרנסת אמו ומשפחתו שהוא היה משענה האחד. 

ונמשך איזה חדשים עלה ביד העלם החרוץ לעמוד על הבחינה 
של מורים, והבחיגה עלתה יפה. וברלינר נתאשר אח"כ מאת 
הממשלה בתור מורה וממלא מקום אביו. אבל בכל אשר משרתו 
זאת הטילה עליו עבודה רבה וכבדה, לא חשך ברליגר מהלוך אחרי 
משאת נפשו ולהגות בחכמה ומדעים. וביחד עם זה למד למודי 
התורה וגפ"ת אצל הרב הג' מרא דאתרא ר' מיכאל שטרוק (אביו 
זקנו של הציר הנודע מר הירמן שטרוק ג"י), שהיה גם איש בעל מדות 
תרומיות ויהי לברלינר כסמל האדם השלם שרבקה נפשו בו לאהבה 
אותו וללכת בדרכיו. 

והמורה --- התלמיד השקדן והנעלה הזה, ‏ מצא חן בעיני רבו, 
שראה כי ברכה רבה בו, ויקההו הרב לחתן לבתו, שעמה ראה 
ברלינר חיים שלוים ושאננים עד זמן פטירתה בשנת 1904. רעיתו 
זאת היתה אשת חיל עברית במלא מובן המלה, כי היא עזרה 
הרבה על ידו למען יוכל לעבוד עבודתו המדעית במנוחה ושלוה, 

בשנת 1858 נקרא ברלינר לכהן פאר בתור מטיף ומורה לעדת 
ישרון אשר בארנסולדה. פה מצא שעת הכושר והעת הפנגויה 
להתעמק יותר בלמודיו המחקריים ולהתחיל עבודתו המדעית, פרי 


רוחו הנעלה, הוא חבור הספר ,זכור לאברהם" המכיל פירוש רשיי 
על התורה מתוקן ומוה ע"פ כ"י שונים עם. הערות ובאורים שי"ל 
בשנת 1865 שעשה פרסום גדול לשמו בקהל החכמים והסופרים 
בישראל ובעמים בתור חוקר ומלומד. בעד ספרו זה ציינה אותו 
האוניברסיטה מלייפציג, עפ"י הצעת המלומדים הנודעים הפרופיסורים 
דליטש, ופליישר בתואר ,דוקטור לפילוסופיה" מפני הכבור 
(*681188 18ז0מ0ם,). 

עד כמה העריכו חכמי העמים את ספרו זה, אציין פה את 
אשר ספר לי מו"ר הפרופיפור ברלינר ג"י, מה שאירע לו 
בנסיעתו הראשוגה המדעית, ועד כטה הועיל לו ספרו זה לבצע 
את אשר החל. 

בשנת 1818, כאשר נסעץ ברלינר בפעם הראשונה לאיטליה 
בעניני חקירותיו המדעיות לעיין בספרים וכתבי יד שונים הנמצאים 
בבתי עקד הספרים אשר שם וביחוד אשר בהואטיקן ברוטא, נתן 
על ידו הפרופ' הנוצרי ד"ר פליישר מכתבי מליצה אל האנשים מנחלי 
הביבליותיקאות דשם שיתמכו בידי החכם הצעיר ויפתחו לפניו שעריהם. 

אבל עוד בימים הראשונים לבואו לרומא, ככר הודיעו העתונים 
עד בואו וחפצו לחדור אל הביבליותיקה של הואטיקן, ולא נחה 
דעתם מזה, והעתון "8 00118 066, קרא בחמת רוח : 
*12060) 81 6011 2001 1 120168)1, | (הוליכו את הבגדים 
הישנים אל רחוב היהודים. . .6 

ויירא ברלינר כי חפצו לא יצלח. אבל בלכתו אל מנהל הביבליו= 
תיקה של הואטיקן למפור לו את מכתבו של הפרופיסור פליישר . 
להתיצב לפניו, פנה זה אליו תיכף וישאלהו אם הוא הנהו אותו 
האיש ברלינר שהוציא לאור פירוש ,,רש"י" על התורה בהגהותיו 
והערותיו, שעל פיו הוא לומד בהסימגריום שלו מאז יצא לאור ? 
ובהשיבו ברלינר, כי כן, מיד הטה אליו חסד, קבל אותו בסבר פנים 
יפות וכל דרישותיו נמלאו. ועי"ז זכינו לכל אותם הגניזות שהפרו- 
פיסור ברלינר הוציאם מן הביבליותיקה ההיא, שעורר גרדמים וידבב 
שפתי ישנים, 


ו 


כוכב חדש עלה בזה על אופק שמי חכמת ישראל, וכל גדולי 
הדור ההוא וחכמיו שמחו לקראתו שמחה שלמה. מן הראשונים 
בחכמי עמגו שידעו להוקיר את ערך ברלינר היו הרה"ג ד"ר הילרס- 
היימר ז'ל שנתן לו הסכמתו על ספרו הנ"ל, והרה"ח רי יו"ל צונץ 
ז'יל שנשאר מודעו עד יומו האחרון. 

באותה השנה בא גם המקרה המאושר שצפון היה בו כל עתידו 
המזהיר ורב הברכה של החוקר הגדול הזה. ברליגר נקרא בשנת 
5 לכהן בתור מורה בחברת הש"ס אשר בברלין. ‏ עוד היום 
מדבר ברלינר בהתפעלות מאותה התקופה רבת התוצאות בעדו, 
ומביאתו למטרופולין של אשכנז, שנתנה לו האפשרות לבוא במשא 
וטתן קבוע ותמידי עם החכמים הגדולים אשר בעיר הבירה מרכז 
היהדות. הגרמנית הזאת, ולשקוד על דלתי האוניברסיטה לשמוע 
השעורים ובפרט של היסטוריה, וגם האמצעים הנחוצים לאיש 
שכמותו נמצאו לו בזה, ופה נפתח לפניו כר נרחב לעבודה רבה. 

בצחוק קל על שפתיו מספר ברלינר על מצב הדברים באותו 
הזמן בברלין, על השכר הגבוה של 215 שקל שקבל לשנה - . . 
ועל המטיפים המתקנים, ששמשו אז בכהונה גדולה בקהלת ברלין, 
ועל הפתנמים שסבבו בעיר ע"ד מנהגיהם המוזרים בעניני תקון הדת. 

התקופה ההיא שבה בא ר' אברהם ברליגר לשכת בברלין, היתה 
אחת התקופות היותר נרעשות בעולם היהדות ותנועת המתקנים 
הקיצונים שרצו לשפוך ממשלתם על כל עניני העדה הגדולה 
הזאת. 

באותו הזמן נפטר המטיף הנודע ד"ר מיכאל זקש, ויחשבו 
המתקנים הנמרצים, מאגנוס, הורוויץ, וכל כת דלהון, להוציא את כל 
מזימותיהם אל הפועל ולהנהיג את התקונים היותר קצוניים בכל 
מוסדות ובתי הכנסיות של הקהלה העברית. 

ר' אברהם ברלינר, שלימד תורה אחרי החכם התורני הד"ר 
מיכאל פריעדלנדר, מי שנהיה אח"כ ראש בית המדרש לרבנים -- 
6 מ190185 -- בלונדון, לא יכל לשקוט במכונו, בראותו 
כבלע את הקודש, ואת מעשי ההריסה שרוצים פונסי הקהלה 


ו 


לעשות בכל הקדוש לישראל מדור דור, ויגמור אומר לצאת למלחמה 
שערה נגד אויבנו מבית אלה. 

בהעתון ,,איזראעליטישע וואכענשריפט" הדפיס ר' אכרהם ברלינר 
סדר מאמרים בשם ,,מכתבים מברלין", | שעשו רושם גדול בכל 
הספירות. ‏ במכתבים הללו נלחם ברלינר את המהרפים המחריבים 
בחצים שנונים ויגל קלונם ברבים. | במכתבים הללו הראה ברלינר 
על כל השפלות שיש במעשים הללו ורוח הניגור הנושב מהם 
לכל המסורת הישראלית, והראה גלוי לכל את כונת רועי ישראל 
אלה ומנהיגיו והסכנה הכרוכה בעקבות מעשיהם לכל היהדות שבאו 
לתקנה ולא נמצאו אלא מהרסים עד היסוד. ‏ ולאחרונה הראה על 
מעשי העריצות שבעבודתם זו, שרוצים הם לכוף את היראים 
והחרדים לשמוע בקולם בעל כרחם וללכת בדרכיהם. 

אם המכתבים הללו לא יכלו לעצור בעד הרעה כלה, לעצור 
בעד. הזרם הכביר והחזק שכמעין המתגבר ‏ יצא מלשכת פרנסי 
הקהלה וישטוף את כל חלקה טובה במוסדותיה, ‏ הנה עכ"ז עלה 
בידו, ששארית הפליטה, מתי מספר החרדים באמת, הכירו לדעת 
את גודל הסכנה ולהמלט על נפשם בעור מועד. ‏ ועי"ז הוכן שדה 
העבודה ליסוד הקהלה ,, עדת ישראל", שהגה כעת לתפארת בקהלות 
יהודי ‏ אשכנז, ‏ ע"י הרה"ג הד"ר הילדסהיימר שבא באותו הזמן 
להתחיל עבודתו בברלין. 

ברלינר היה העמוד הימיני שבעדה זו, ‏ ויפה אמר עליו הרה"ג 
ד"ר הילדסהיימר ז"ל שהנהו ,סלע מוצק של היהדות" (םו₪ 
8ממ00ג 608 15מ018). דול היה חלקו בשכלולה > 
והתבססותה. 

ר' אברהם ברלינר השתתף גם בחבור תקנותיה של ,עדת 
ישראל" וכמו"כ בסדור כתב הזכרון אשר הנישו ראשי העדה אל 
הקיסר (וילהלם הראשון, באמצעות שלשת מיניסטורים, שעל פיו 
נתא שרה העדה פקודת הרוממות, 

בשביל עבודתו הפוריה בסדור עניני בית הכנסת של העדה 
החדשה, וסדור עניני התפלה, בחרוהו אנשי העדה לפונס של 


+ 


ביהכ"ג בשנת 1878 ובמשרת כבוד זו עודגו עומד גם היום והנהנ 
עוסק בצרכי צכור באמונה. 

החוקר והמאסף השקדן שיום ולילה לא ישקוט בעבודתו 
המדעית-ספרותית, ‏ חלק זמן רב גם לעניני הצכור החכרותיים 
והכלכליים, ‏ דבר שאין אנו רואים אצל חוקרים אחרים, שעפיי 
הרוב, מכיון שהם מתעמקים בערמות הספרים ונכלאים בין כתלי 
הביבליותיקאות אין הם יכולים להיות עוד גם מעורבים בין הבריות 
ולהתעסק גם בחיי עולם וגם בחיי שעה . . . 

וכרוב התענינותו בעניני העדה החדשה וחבריה ומצבם, גרלה 
שבעתים התענינותו בגורל תלמידי החכמים הצעירים והזקנים שהרבו 
לדרוש בעצתו ולבקש עזרתו, ברוח פיו ובעצתו הטובה נהלם לכל 
אשר היה רוחם ללכת למען הגיע למטרתם, וכל דבר לא היה כבד עליו 
לעשות בשביל אלה, שההשתלמות בתורה וחכמה היתה מבוקשם. 

בשנה הזאת 1878 יסד הרה"ג הד"ר ע. הילדסהיימר זצ"ל 
את בית המדרש לרכנים, שהנהו בית המדרש הכי נכבד בכל 
העולם כולו ויחיד | במינו ברוח התורה והיראה השורר בקרבו. 
ברליגר נקרא להיות מורה ‏ דרי הימים לכני | ישראל ודברי ימי 
הספרות העברית במוסד הנכבד הזה. מכאן ואילך מתחלת תקופת 
העבודה הרבה של המורה העליון והחוקר גם יחד. כמו"כ נתמנה 
אז למנהל הביבליותיקה של ביהמיד הזה, שתחת השנחתו המעולה 
והודות להתענינותו הבלתי מגבלה, חנה כעת אחת הביכליותיקות 
העבריות הכי עשירות בספרים עברים וכ"י שונים, והנה מעין לא 
אכזכ להתלמידים השוקדים על דלתי בית המדרש הזה שממימיו 
ישתו לרויה וישתלמו על ידה איש איש לפי כשרונותיו. 

ועוד בראשית עבודתו החדשה, כבר גלוו אליו התלמידים באהכה 
וחבה יתירה, ויהי להם מורם זה גם לאב וליועץ נאמן. ברלינר 
ידע תמיד להתהלך עם שומעי לקחו בענוה מצוינה, וימשכם חסר 
ויהי להם לעינים בכל צרכיהם הגשמיים והרוחניים. ובתור מנהל 
הכיבליותיקה ‏ נהנו ממנו עצה ותושיה כי על כן הוא בעצמו 
,בִיבליותיקה חיה" הוא, ותלמידיו ידעו להוקיר את שוב לבו עליהם, 


ו 


עד שנת 1876 נשאר ברלינר עדין חבר משלם מס הקהלה 
הגדולה, כי אם גם הנהו חרד במלוא מובן המלה, הנה קשה היה 
עליו להפרד מעל אחיו בני הקהלה הגדולה, רוחו הטוב ומזגו הנוח 
הקשו עליו את הפרידה, אבל מאורע אחד הביא אותו לידי ההחלטה 
לצאת כליל מן העדה הגדולה, עד ש,עדת ישראל" נתאשרה מצר 
הממשלה. 


וזה דבר המאורע. אחד מידידי הפרופ. ברלינר, איש ת'ח וירא 
ד' בקש בצואתו שאחרי מותו יתעסקו עמו אחדים מחביריו, וביניהם 
הפרופ. ברלינר, ‏ ולא ה,שמשים" של הקהלה, ש,חברה קדישא" 
לא נמצא בה עוד. ברלינר רצה למלאות את רצון הנפטר, אבל מה 
נשתומם לשמוע, שאין פרנסי הקהלה מרשים למלאות אחרי דברי 
המת, שיתעסקו בו חביריו, אלא דוקא שיטפלו בו ,, שמשיה". לשוא 
היו כל הבקשות, הפרנסים הטובים אטמו אזנם משמוע דבר זה. 
וברלינר לא יכול עוד שלט בנפשו ויצא את הקהלה. 


כשיצא ברלינר מתוך הקהלה הגדולה אחרי המאורע המעציב 
הזה. נכנס בתור חבר להחכרה ,,מגינת רעים", ‏ שדבר לא היה לה 
עם ענינים צבוריים, ומטרתה היה לתמוך בידי עניים מחברי הקהלה. 
באגודה זו נשאר ברלינר חמש ועשרים שנה, עד שהיה מעשה 
וערכו חניגת יובל והסעודה לא היתה כשרה כראוי . . . ברלינר 
הודיע תיכף להיו"ר כי אי אפשר לו להשאר עוד בחברי האגודה. 
על התנצלותו של היו"ר שהשתדל לטהר את הדבר השיב לו 
ברליגר, כי עור לפני שנים מספר הקדימו הרב אויב, במעשה 
שהיה בחברה יהודית אחת, שהיו לה בשביל סעודות החגיגה שלה, 
שני מיני כלים, קערות כחולות ולבנות, למאכלי בשר לבד, ולמאכלי 
חלב בלבד, | ובבוא הרב הד"ר אויב לסעור בחברה זו אמר, ‏ שאין 
הוא אוהב סעודה בכלים מכלים שונים... 


וגם כעת משלם ברלינר תרומתו להקהלה הגדולה במחלקת 
תמיכת עניים, ולכית החולים של האחיות היהודיות, ‏ מפני שאיננו 
רוצה לחסר עניי הקהלה, 


4. 


באותה שנה (18.73) נסע הפרופ. ברלינר את נסיעתו הראשונה 
למטרה מדעית לאיטליה. במסעו זה, שארך חצי שנה, התמהמה ברלינר 
כמעט בכל הערים הגדולות ובתי עקד הספרים שלהם שבמדינה זו, 
וניחוד עשה עבודתו בעיר רומא, ששם נפתחה לפניו, כאשר כבר 
הזכרנו למעלה גם שערי הביבליותיקה של הותיקן. למטרה זו גתן 
על ידו גם המזכיר יועץ הסתרים אכענבך בפקודתו של הנסיך 
ביסמרק מכתבי מליצה לכל הביבליותיקאות הגדולות שבאיטליה. 

ששה ירחים ישב ברלינר בארץ איטליה היפה, הארץ שעליה 
שרו כל המשוררים. אולם לא בין שדרות האלונים נותני ריח ניחוח, 
תחת השמים הבהירים והזכים בלה שם את זמנו איש הספר הזה. 
לא בטיולים על חופי הימים השקופים ושוקטים, ואף לא בכתי הזמרה 
המפוארים לשמוע המננינות הנעימות של עם הזמרה, בלה את 
זמנו איש המדע הזה שהיה עוד אז צעיר לימים. בחדרים מחופרי 
אור ואויר, כפוף על ערמות של כתבידיד וספרים מספרים שונים 
מכוסי האבק, הבלוים מזוקן ועתיקי ימים, | ישב ברלינר יום ולילה 
ועבד עבורת הדבורה, לאסוף האבנים הטובות והמרגליות, ‏ שהיו 
צפונים בקלפים וגליונות הישנים, ‏ לקבץ את החומר היקר, חמדות 
הגנוזות ‏ שם מאות בשנים, שהעשיר כו את ספרותנו ההיסטורית 
והביבליוגרפית. 

בפרמה במקום שגלה את הכ"י עם המסורה לתרגום ועוד כ"י 
רבים עבר העובד החרוץ הזה בימי קיץ כשהחום עלה על 87 
מעלות, עד שחלה בדלקת עינים. רופא מומחה אחד נוצרי רפא 
אותו אח"כ בלי כל תשלומין באמרו שהוא שבע רצון שעלה בידו 
להשיב מאור העינים לחכם עברי כזה, 

ואת כחו וידיעותיו בחכמת רברי ימי עמנו כבר הראה ברלינר 
בספרו ההיסטוריים ,,פליטת סופרים" ו,מחייהם הפנימיים של יהודי 
אשכנז בימי הבינים" שהו"ל בשנת 1871 ואשר לרוב חשיבותו 
נדפס במהדורא שניה מעוכד מחדש בשנת 1910, ויעש לו שם 
בתור היסטוריקן מצוין. ‏ (הספר הזה הופיע גם בעברית בהוצאת 
,אחיאסף" בורשו). 


ו 


דרך חדשה בחר לו ברלינר בספרו ההיסטורי הזה, כי בעת 
ששאר המתעסקים בכתיבת דברי ימי ישראל בתקופות שונות, פנו 
יותר אל הצר החיצוני שבחיי היהודים והמאורעות שעברו עליהם 
בבואם במגע ומשא את שכניהם הנוצרים אזרחי הארצות, התאמץ 
ברלינר לתת לנו תמונה מחייהם הפנימיים של היהודים בימי הבינים, 
לגולל לפנינו ציור ‏ שלם המראה לגו את ההוד והיופי שבחייהם, 
שעול גלות כבד הכביד עליהם. והמקורות שמהם שאב ברלינר את 
החומר לעבודתו היו כ"כ מפוזרים וקשה למצוא אותם. ולפעמים 
היה עובר על מאה וחמשים שאלות ותשובות של נאוני התקופה 
ההיא, למען מצוא שם איזה הערה נחוצה. 

ועבודתו זאת נתנה לגו האפשרות להסתכל לתוך חייהם של 
יהודי אשכנז בימי הבינים, לראות בעיני רוחנו את מוסדותיהם ובתי 
האולפנא שלהם ומנהגיהם בכל אורחות חייהם. 

רואים אנחנו את הבחורים בישבם על למודיהם וגם בשעות 
תענוגיהם. | רואים את האמצעים שאחזו בהם הרבנים וראשי 
הישיבות למען אסור את מיני המשחק השונים, שהיו מבטלים אותם 
מלמודיהם; רואים את חיי המשפחה היפים של היהודים בעצם 
טהרתם, ולבנו רוחש תודה להמחבר שהשכיל לתת לפנינו הציור 
ההיסטורי והמדעי הזה, 

והספר הזה הוא שהסב שהמיניסטר להשכלה א191, של 
ממשלת פרוסיה, העניק לברלינר 600 מרק מאוצר הממשלה בתור 
תמיכה להוצאת נסיעתו לאיטליה. 

ובהיות התקופה ההיא, תקופת מלחמת הקולטורה בין אשכנז 
והואטיקן, ידע ברלינר כי מכתבי המליצה של ממשלת אשכנז לא 
יועילו לו הרבה, ויקח עמו מכתכי מליצה מגדולי החכמים הנוצרים 
פליישר, דליטש, אַהלסהויזען ונלדקה, ועל ידיהם ובעזרת הפרופ, 
אייגנטיו ניודי שהיה ממונה על אוצר המטבעות העתיקים בהואטיקן 
עלה בידו להתקבל מאת מנהל הביבליותיקה הואטיקנית, שהטה אליו 
חסד, ויכול לחדור אל הביבליותיקה המפוארה הזאת, ולאפוף שם 
הפָנינים הכי יקרים שהוציאם אח"כ לאור עולם. 


ו 


מנסיעתו הראשונה הזאת לאיטליה הביא ברלינר אתו אוצר 
בלום של חקירות וכתבי יד יקרי המציאות, שלאט לאט התחיל 
לפרסמם בעולם עם הערות ובאורים. 

ברומא מצא החוקר הזה את פירושי הגאונים רבינו חגנאל ורבינו 
גרשם מאור הגולה על הש"ס, שחלק מהם נמצא בהביבליותיקה 
של הואטיקן וחלק מהם בהמגזר ,,אנגליקה". בדמעות על עיניו מספר 
עוד היום הפרופיסור ברליגר, איך עלה בידו להוציא ממחשכים את 
הפירושים של נאוני ישראל אלה, שלא נח ולא שקט עד שחפצו 
בידו הצליח להעתיק את כתבי היד מרובי הכמות והאיכות הללו, ולקיים 
מצות = ,פדיון שבוים" זו. בקכוץ הכסף שהיה דרוש למטרה זו, 
השתתף גם הרה"ג הד"ר ע. הילדסהיימר זצ"ל. ועוד בשנת 
4 ככר הקריא ברלינר לפני תלמידי בית המדרש לרכנים 
חלק מפירושים הללו, וחלק מהם הדפיס בשנת 1876 בספרו ,,מגדל 
חננאל", שכלל פירוש רבינו חננאל על מכות, לקוטים מפירוש ר' 
חננאל על התורה, לקוטים מפירוש ר"ח על ס' יחזקאל, ותולדות 
ר"יח וקורות ספריו. כל הפירושים נדפסו אח"כ עם עוד חדושים 
מכ"י שונים שהעתיק ברלינר באיטליה, בהוצאת הש"ס דפוס ווילנא, 
והמדפיסים הדפיסו בסופה של הוצאה זו: ברוך אברם לאל עליון 
על כל חסדו שעשה לדפוסנו. 

בפרמה גלה, כאשר הזכרגו כבר, את המסורה לתרגום אונקלס, 
שרק חלק קטן ממנה נודע גם להחוקר ר' שמואל דוד לוצאטו. 
כמו"כ הוציא ברלינר את הספר יפוד עולם של הר"ר משה זכות 
ז'ל שהנהו השיר הדרמתי היותר עתיק בשפה העכרית, ואת הספר 
,גנסתור הכומר" בשנת תרל"ה. 

הנה כי כן אנו רואים את ר' אברהם ברליגר יגע. ועמל לחקור 
כ"י שונים מן המקצועות היותר שונים בספרות ישראל, בודק בחורים 
ובסדקים עד שידו מנעת, ומציל משיני הכליון אוצרות שלמים אשר 
לא יערכום כל הון. 

אבל נסיעתו הראשונה לאיטליה היתה רק התחלה קטנה, כי 
ְשרים נסיעות נסע עוד מאז והלאה לתור את הביבליתיקאות 

שבערי איטליה, שכפריז, אוקספורד, לונדון ‏ וליידן ועוד. ובכל 
נסיעה שעשה הביא עמו שפוני טמוני הכתכים אשר עוד לא 
שזפתם עין. 

לאחר שלש שנים זכה ברלינר להצטייינות שניה מצד ממשלת 
אשכנז, בקבעה לו עוד הפעם תמיכה של שש מאות מרק למטרת 
הוצאות ‏ נסיעותיו המדעיות וחקירותיו השונות, רבר שלא היה 
חזיונו נפרץ. ורבים היו החכמים שהתחילו להשכים לפתחו גם מבין 
החכמים הנוצרים. ‏ רושם גדול עשה בעולם המדעים ספרו ע"ד 
,,הדקדוק העברי בתלמוד ומדרש" שהו"ל בשנת 18719, שבו הביא 
ראיות נכוחות שלחכמי התלמור והמדרש היו נהירין שבילי הדקדוק 
של שפת עבר וסגנונה הטהור, ‏ לא כדעת גייגר וחכיריו שחפו 
עליהם בזה דברים אשר לא כן. | 

ונשנת 1880 נחל ברלינר את הככוד. הכי גדול, שהאקדמיה 
הקיסרית למדעים בברלין נחנה לו תמיכה של אלף וחמש מאות מרק 
להוצאת הדפסת ספרו הגדול והמצוין ,,תרגום אונקלוס על התורה 
על פי נוסח בחומש רפוס סביונטה שנת שי"ז, עם מבוא, הערות 
ובאורים ולוח המפתחות", 

החכם המלומד הנודע דיללמאן מזכיר האקדמיה, בא לבית ר' 
אברהם ברלינר לבשרו בשורה טובה זו, והמשתדלים בדבר תמיכה 
זו היו רבים מן הפרופיסורים האשכזים, אחרי אשר המיניסטר 
האשכנזי להשכלה שכאותו הזמן, פוטטקמר, שלא הצטיין באהבתו 
ליהודים, התנגד לתת לברלינר תמיכה זו מאוצר הממשלה. 

וכשנודע הדבר הזה ברבים, אמרו אז שנתחרש בימיהם וביתר 
נצחון, מה שקרה בימי החכם משה מנדלפון, שהאקדמיה למדעים 
רצתה לבחרו לחבר מפני הכבוד, ‏ והמלך פריעדריך 11 התנגד 
לזה בהיות מגדילסון יהודי. וע"ז ענה החכם היהודי הזה, כי יותר חביב 
עליו מה שחכמי האקדמיה בחרו ורצו כו והמלך התנגד לזה, מאשר 
לוא היה ההפך. וכמו"כ היה הדבר כבוד משנה לברליגר שהמיניסטר 
מאן לתת התמיכה, והיא נתנה מצד האקדמיה, ותוכיח בזה עד כמה 
מעריכה היא, המומחה לדכר, את עכודתו המדעית למרות היותו 

יהודי. דבר שעורר עליו גם קנאת הפרופיסור לנרד, ששקל 
למטרפסיה בחוברת מיוחדה שהוציא ברליגר בזה. 

ומאז והלאה רואים אנו את ברלינר כמעין המתנבר. 

עוד בעשותו את נסיעתו הראשונה בארץ האפינינים הראה 
ברליגר בשורת מאמריו ,ששה חדשים באימליה", שנדפסו בהשבועון 
*20980 .186, , שהנהו גם איש הספר וגם איש החיים. כי לא 
רק בחבילות הספרים ומגלות כתבידהיר 7 השתקע במשך 
שבתו שם, בסקירתו החודרת ידע להסתכל אל סביבו אשר בשוק 
החיים ג"כ, והקהלות העבריות הקימות עודנו בארץ זו התחילו 
לענין אותו במדה מרובה. ומאז לא חדל מלהתבונן אל ארחות חיי 
אחינו אלה, ואל מנהגיהם העתיקים והמיוחדים שבאו להם בירושה 
מאכות אבותיהם שבאו לגור בארץ זו עוד לפני חורבן הבית השני, 
ואח"כ בהמון גדול בגלות טיטוס. וכמוחו נצנץ הרעיון להתענין 
ביחוד עם דברי ימי ישראל והחליפות שעברו עליהם בארץ ממשלת 
האפיפיורים מאז ועד עתה. 

ומלכבים הנם מאורעות אחינו בארץ זו וכל הקורות אותם, בעד 
כל אשר לב רגש לו, ויתר שאת להם על דברי ימי היהודים 
בארצות אחרות, אחרי שהיהודים ישבו בארץ זו כמין חטיבה 
מיוחדת, ‏ וכמין חוט הנמשך מימים קדמונים, שטרם נפסק עדיין 
למרות להבות האש שהציתו בו, ועריצים ואבירים התאזרו בכל כחם 
לנתק בחרבם את הפתיל הדק הזה, ולא יכלו לו. היהודים גולי 
טיטוס הביאו עמם ישר לרומא מפליטת ירושת ארצם ותורתם, 
ושמרו והגינו עליה במרכז ממשלת הנוצריות אויבתם בנפש, נשפטו 
עליה באש ובמים, אבל התגברו המנוצחים על אלה שנצחום 
בארצם ובמטרופולין שלהם. והמנהגים הדתיים, נוסחאות התפלה 
וכו' נמצא גם בהם ערך מיוחד, בהיותם נובעים ממקור קדמון, ישן 
נושן, וטעמם עמד בהם כי לא הורקו מכלי אל כלי, בגלות ונדידה 
מארץ לארץ, המשנה את הצביון והסגנון. 

ובעבוד ברלינר עבודתו המחקרית בין כותלי הביבליותיקאות 
הנדולות מצד אחד, הסתכל מצר השני בעינים פקוחות אל קהלות 

אחיו, וביחוד ברובע היהודים, הגיתו הרומאי שהיה קים עורנה אז, 
אעפ'י שככר הותר ליהודים לשבת בכל רחבי העיר. 

הוא הרבה לחקור את לשכות הקהלות, את פנקסיהן וגנוזיותיהן, 
והתחיל ללקט את החומר התולדתי המפוזר והמפורד באלפי מקומות. 
למטרה זו בקר ברלינר גם את ,,בתי המועד לכל חי" אשר ליהודי 
ארץ זו, ויתעסק בהעתקת מצבות שונות שיש בהן חומר היסטורי. 
וחלק מהן נדפסו, עם הערותיו המרובות, ‏ בספרו : ,,לוחות אבנים". 
בהם מוצאים אנו נוסחי כתובות שעל מצבות שונות שבבית העלמין 
הויניציאי, המצוינות ביופי הסגנון והשפה שבהן ורובן הנן מעשי 
ידי הרב הנודע ר' אריה די מודינא. 

כתוצאת חקירותיו במקצוע זה נתן לנו ספריו: ,מן הימים 
האחרונים של הגיתו שכרומא", ,,מצוק העתים", ,,משא רומא" 
והאחרון הגדיל, הלא הוא ספרו רב הכמות והאיכות ,,תולדות היהודים 
ברומא מימים קדמונים עד העת הגוכחית" (אלפים וחמשים שנה) 
שנדפס בשנת 1898 בשלשה חלקים עם הרבה ציורים, ובשבילו 
זכה להצטיינות מצד ממשלת איטליה, שכבדתהו באות הכבוד של 
,ופרש הכתר האיטלקי"  1)81188(‏ 607028 06118 6/87811016) 
וקבע לו מרור של כבוד בין כותבי דברי ימי ישראל וחוקריהם. 

בכתיבת ספרו הגדול הזה השתמש ברלינר הרבה בחומר שמצא 
ואסף מן הספרות התלמודית והרבנית, ועי"ז עלה בירו להשלים 
את הציורים בהרבה מקומות שהמקורים האחרים חסרו בהם במקצת 
או לגמרי, והחכם הנודע דוד קויפמן העלה זאת על נס במכתבו 
מן 26 אפריל 1894 שכתב לברליגר, אחרי קכלתו ספרו זה, כי 
שמח עליו שמחה גרולה. (עיין,,ספר היובל, ,,\ברכת אברהם", לכבודו 
של ר' א. ברלינר ביום מלאת לו שבעים שנה, בחלק, מכתבי 
קויפמן לחתן היובל", מכתב ליז). 

כבאספקלריא המאירה רואים אנו בספר הזה, השתלשלות 
והתפתחות חיי היהודים וקהלתם במבצר רומא עם קשת הנצחון של 
טיטוס ואת הצרות והענוים אשר סכלו במשך הדורות, רואים את 
הישיבות המפוארות שהיו בקהלה זו ורבניה הגאונים הגדולים, 

המשוררים והפיטנים הרבים שנמצאו בהם, שמאורם נהגו כל בני 
הגולה אשר באו עמם במגע ומשא, עד המאה האחרונה, והכל נמשך 
כשרשרת ארוכה, מבלי גם שנכיר בכמה עמל עלה ביד יוצרה לאחד 
ולאחז חוליא בחוליא עד כי תצא שלמה בהדרה. 

וכמשך זמן חיבורו את ספרו רכ הערך הזה, לא הפסיק ברלינר 
את עבודתו הפוריה גם בשאר המקצועות. הוא הוציא עוד מסקנות 
חקירותיו ‏ ע"ד ,,רש"י", אופן למודו ובאוריו, והרבה כ"י שונים, 
ולרגלי מאורעות הזמן בשנת 1889, הוציא לאור את ,,תעודות 
האפיפיור קלימנס הארבעה עשר" הסותר את הדבה הרעה והעלילה 
שהעלילו על היהודים, שהם צריכים לדם נוצרי למצות פסח, עלילה 
שלדאבוננו סובלים אנחנו ממנה עוד כיום הזה. 

בשנות 1814/5 הוציא לאור את ה,אוצר לדברי ימי ישראל 
וספרותו" שי"ל בשפת אשכנז פעס בחודש, ומשנת 1816 עד 1898 
ביחד עם הרה"ג הגדול מו"ר הד"ר ד. הופמן שליט"א את אותו 
האוצר בשינוי השם ,,אוצר לחכמת ישראל". והמאמרים שהרפיס 
ברלינר בירחון זה לא יספרו מרוב, ‏ וכמו"כ יאריך מאד לקרוא 
בשם את כל הספרים שהוציא עוד לאור, ושמספרם עולה קרוב 
לחמשים, ולמספר המאמרים שהדפיס בעתונים ומאספים שונים, 
כמעט אין קץ. 

בשנת 1903 כאשר נמלאו לחכם הזה שבעים שנה, ציינה אותו 
הממשלה האשכנזית בכבדה אותו בתואר , פרופיסור", ובכית המדרש 
לרבנים נערכה חגיגה נהדרה לכבודו, שבה השתתפו חביריו המורים 
ותלמידיו הרבים, ראשי העדה וצירי עדות וחברות שונות שהגישו 
לו מנות וכתבידזכרון רוחשות אהבה וכבוד רב. ושנים מתלמידיו 
החוקר ר' אהרן פריימן והד"ר מאיר הילדסהיימר. הוציאו לכבודו 
ספר היובל ,,ברכת אברהם", שכבר הזכרנוהו למעלה, ושבאו בו 
דברי גדולי חכמי ישראל מכל תפוצות הגולה, ששלחו דבריהם 
למען תת כבוד להעוכד החרוץ בכרם חכמת ישראל וספרותו. 

,מי שלא ראה שמחה זו לא ראה שמחה מימיו", כתב הד"ר 
הירש הילדסהיימר ז"ל, על השמחה ששררה בחגיגת היובל 

של ר' אברהם ברלינר, וב,אשרי עין ראתה אלה" סיים' את 
דבריו. 


תלמידי ביהמד"ר הגישו לו כתבדזכרון ‏ בשפת עבר, שנערכה 
ע'י הרב הד"ר ח, ברודי, ‏ שבשביל אריכותה לא גביא פה רק את 
השיר שבראשיתה שזה תכנו : 


,לגנור החכמה | אשר לו המזמה | וחלק בערמה 
כחלק הגדולים 
,והוא לתושיה עדיים וחליה ועינו צופיה 
סתרים גם נגלים 
,וחוקר ראשונות | ודורש קדמונות | ומוציא מטמונות 
לאורה מצללים 
,והוא מרבה דעה והנו לתשועה בכל עַת ושעה 
ליושבי אהלים 
,מחכר חבורים והמה כמאורים ושמש מחפירים 
ובם סהר מכלים 
,והוא רב עליליה | והוא רב פליליה = כאלו רק חיה 
להרבות מפעלים 
,חמדות מדותיו | ישרים ארחותיו = ונודעו = צדקותיו 
בעם ומקהלים 
ה"ה אדו"ט מו"ר מו"ה א ברהם במוה"ר צבי זיל דייר ברליגר ניי 
ברכה אשר הובאת לו ביום מלאת שבעים שנה לחייו המקדשים 
לתורה ולעבודה, לדרישת החכמה, להפצת המרע, ולמעשה הצרקה 
והחסר, 


אבל גם בהגיעו לשנות הגבורה לא חדל לתת את סרי חכמתו, 
ומספר מפעליו הספרותיים והחברתיים גדול מאד. בשנות זקנה 
אלו, שאחרים כבר נהגים בהם מנוחה שלמה, לא שקט חכמנו זה 
במכונו, ויזכנו בספרים שונים כמו: ,,הקדמה הכללית ופירוש ר' 
שבתי הסופר לסידור" (עפ"י כ"י אשר בביהמ"ד בלונדון עם מאמר 
בל"א על ר' שבתי, זמנו וחייו). ,,מחקר תולרתיהספרותי ע"ד שיר 

היחוד", ,רובב שפתי ישנים" כולל מכתבי יש"ר, יוסט, זקש, בורק 
ואד'ם הכהן להחכם יש"ר. קונטרס ה,בלע"זין" כולל המלות 
הלועזיות המוכאות ברש'י בצורתן הצרפתית. (הסבה שהביאה את 
המחבר להוציא ה,בלע"זין" בחוברת מיוחדה, בעת שבספרו , זכור 
לאברהם" הוצאה הראשונה נדפסו בתוך הספר, היא, כי החכם החוקר 
הנודע המנוח רבינוביץ סיפר לו, שראה את ספרו זה אצל האדמו"ר 
מסדגורא, אלא שגרר את כל המקומות שעליהם נדפסו המלות 
הלועזיות . . . וע"כ החליט בהוצאות ספרו במהדורא השניה שהיתה 
אחרי ארבעים שנה, לסדר את ה,בלע"זין" בחוברת מיוחדת, למען 
יהיה ספרו דבר השוה לכל נפש). ,חלוף המכתבים שבין הֶרְמַן 
מיכאל והחכם צונץ", ,,והמה בכתובים" העתקות (כ"י) מנחלת האחים 
לבית יאללעש. ועוד מספר ספרים אחרים. 


במלחמתו את המתקנים הוציא בשנת 1894 מחברת נגד סדור 
התפלה של המתקן ד"ר פונילשטיין, ובשנת 1904 כשנכנה בית 
הכנסת החדש ברחוב ,,ריקע" בכרלין, ועוד הפעם עלתה שאלת 
העוגב על הפרק, הוציא ברלינר את החוברת ,, להורות ולהגין" נגד 
מחשכות מנהיגי הקהלה, שאמנם חפצם לא הצליח בידם, ובית 
הכנסת המפואר ההוא הוקם בלי עוגב. 


בשנת 1899 נתקבל הפרופ. ברלינר לראיון מאת הדוכס הגדול 
מושל בדן, בהיותו בסט. מוריטץ אשר בשויציריה, וירבה להתעלס 
עמו יותר משלשת רבעי שעה. 

ר' אברהם ברלינר היה ג"כ האיש שקיים מצות פדיון-שבויים 
בשש עשרה ספרי תורות פסולים שנמצאו מונחים בארגז בחצר 
בית של נוצרי אחד בברלין שנגשו להרסו, שכפי הנראה הביאום 
עמהם יהודים רוסים בצאתם את ארץ מולדתם ולא נודע עתה איך 
נשתלשל. הדבר שנשארו ספרי התורות במקום הנזכר. ‏ וברוב עס 
הוכלו לקברות והרב הדר. מונק נשא את ההספד עליהם עפ"י הכתוכ 
,מה לך פה ומי לך פה כי חצבת לך פה קבר", שהפרופ. ברלינר 
העיר אותו עליו בלכתם אל ההלויה, אחרי שמלת ,פה" מזכרת את 
ההלכה בענין ס"ת פסול, 


וב לק שי 


עד כמה עומד הפרופ. ברלינר לימין הת'ח העוסקים בספרותנו, 
נכיא פה הדכרים שנדפסו בספר ,,מגן אבות" מאת החכם יצחק 
הלוי לאסט, ובספר ,,מסורת התורה והנכיאים'' מאת הרב הג' פסח 
פינפר מו"ץ דק"ק ווילנא, 

בספר הראשון, המכיל גם סדר הערות והגהות שנקראו בשם ,,מגן 
אברהם" נאמר בפתח דכר בתוך שאר דברים: . . . בשלחי איזה 
דוגמאות מכיי. להאדם הגדול בענקים הפרופ. דר. ברלינר ג"י, עד 
מהרה שלח אלי דבריו הנעימים והגאמנים אלי עם הספר. . . ואנכי 
אהיה מגן לך למגן אבות הזה, ואל תדאג ליום מחר. כלה מלאכתך 
בהעתקה וגם לדפוס אני בעוזריך ומדבר שפתים גמל עלי גם בפועל 
כפים ממש בקיש קיש ברוח נדיבה . . . וקראתי למדור זה ,,מגן 
אברהם'' לכבוד האי גברא רבא יקירא הפרופ. ברלינר הי" ויוסיף 
ימים על ימיו עוד ינוב בשיבה ,,כי כל זמן שאברהם בעולם מדת 
החפר בעולם'', שהוא צנור משפיע פותח יד ומשביע לכל דצריך 
לכל תלמיד ולכל חוקר חדשה . > . | 

ובשני קוראים אנו: ברכה ותודה לכי הרב החכם וכו' הפלאת 
לי עצה ותושיה לנסוע פארמאה ועזרתני בהוצאת דרכי ולנחמני נם 
מעוצב ידי ועמל נפשי וכן נתתי לי חצי שכר ההדפסה שיצא אור 
מחשבתי ופעולתי לטובת ה,,תנ"ךי' שארית פליטתנו ולכבוד לאומנו. 


וגם כעת, במשכו את ידו מעבודתו בתור מורה בביהמ"ד לרבנים, 
מפני זקנותו המופלגת (כן תאריך) ואעפ"י שהוא מטבעו בעל גו 
רפה וערין, הנהו יוושב בחדר הביבליותיקה שלו ומאחר על עבודתו 
מן הבוקר עד הנשף מלקט לקוטי בתר לקוטי, מסדר את גנזיו, מכין 
את ,,הערותיו להסידור" חלק שני, ואת הספרים: .6 ₪מ6600מסיזם/1 
8 00% שמ 10160ת13086 016 מ₪080 בנאסתאו1 
גנול ם11860118110 , שיצא לאור בימים האלה 181822 מתטל 
. ש"ס 1ט8 1611' מזנו? .גו נו"כ ‏ 801 8)מסותבנס)-1388621 
-1310110 .1081 600 ב0ש1%80810 מ66 ג מ6שתטקמהשמך 
ולאחרונה סדור ,ם₪6211866 .1602 81 100208 ם1 מ6%0ם) 
חלוף המכתבים שלו עפ גדולי החכמים, 


2-0 


ונם בצרכי צבור עדיין הוא עוסק בשקירה כאז בשככר הימים, 
וכל הבאים בצל קורתו נהנים ממנו עצה ותושיה. 

אכן זוהו טפוס חכם מחכמי ישראל, אשר בו נתפאר, שנברכנו 
שעוד ינוב בשיבתו שלא תכהינה עיניו ולא ינוס ליחו, ויאריך ימים 
עד מאה ועשרים שנה, ויהגה מפרי עמלו בשלוה ומגוחת השקט, 
ויהי רצון שכמותו ירבו בישראל ! 

